SHULE YA UPILI YA WAVULANA YA KERUGOYA

IDARA YA KISWAHILI WA UFUNGUZI JANUARI 2016

KIDATO CHA NNE

UFAHAMU(ALAMA 15)

Soma taarifa inayofuata kisha uyajibu maswali

Vijana ni tegemeo kubwa kwa kila taifa na bila shaka wao ni viongozi wa kesho kama ilivyo msemo wa kawaida. Isitoshe, takwimu za idadi ya watu ncini kenya zinaonyesha kuwa idadi ya vijana inachukua asilimia sitini hivi, hii ikiwa ni sehemu kubwa ya wapigaji kura ambao uamuzi wao hutupa viongozi, wanasiasa wema na wabaya. Ndiposa kila taifa lenye masomo ya kuwa na maendeleo, lazima liweze umuhimu wa vijana ambao ni asasi muhimu ya maisha na viongozi wa kesho. Serikali imejaribu kuanzisha miradi mbalimbali humu nchini kwa minajiri ya kuwainua vijana.

Tumeona kazi kwa vijana na kulifurahia wazo zuri la serikali kuona kwamba vijana wanapata kazi na pato japo kidogo. Lakini mbona ufisadi na ufujaji wa pesa kama hizi umekuwa kama sumu ya kuharibu kilicho kizuri? Tungependa kuona vijana wakishirikishwa katika utendakazi badala ya kukaa hivi hivi mitaani pasi na kufanya lolote, si mapenzi ya wakenya kuona vijana wakiogelea kwenye dimbwi la vileo na dawa za kulevya.

Taifa letu linahitaji vijana, siyo tu kwa kutumiwa kuwapigia debe vigogo wa kisiasa lakini tunawahitaji kama mihimili muhimu ya viongozi wa kesho. Simba akikosa nyama, tumesikia kuwa yeye hula nyasi na mtoto akikosa la mama hata la mbwa huamwa.

Ukosefu wa kazi na hasa kwa vijana umekuwa kama limbukizi la makaa kwenye tanuri la matatizo kwa vijana na wa kukosa tumaini, wengi wa vijana wamejitosa kwenye ulevi wa kila aina ya vileo, bora tu mtu ajihisi yupo mbingu ya tatu kama si ya nne. Hali ya maisha ya vijana imekuwa si hali tena na hasa vijana wanaume. Kwa wale wameoana wamebaki tu kuwa picha kwenye ndoa zao, ulevi umetamalaki maisha yao hivi kwamba hata kupata watoto ni kama tu kupanda mchongoma.

Kaunti mbalimbali za kenya zinalia, mabibi wakiwalilia wanaume wao. Kila siku imekuwa siku ya maandamano, wakiandamana kwa sababu ya pombe haramu ambazo zimewaoa wanaume zao na kuwafanya watumwa na si watumwa tu lakini watumwa hanithi ambao hawawezi kupata watoto katika hali zao.

Inafedhehesha kuona hata nyumba nyingi zinaongozwa na kutanzwa na mabibi.

Hivyo basi kilichobaki ni wakenya wote kwa jumla kuendeleza na kuunga mkono sheria ya Mututho, ili tukaokoe viongozi wa kesho. Asiyesikia la mkuu mwishowe…

MASWALI:

1. Eleza matatizo yanayokumba juhudi za kuwainua vijana (alama 3)
2. Kulingana na mwandishi, kwa nini ni muhimu kuwashughulikia vijana? (alama 2)
3. Mwandishi anamaanisha nini kwa kusema, limbikizi la makaa kwenye tanuri la matatizo? (alama 2)
4. Kwa vijana ambao ni waraibu wa ulevi, kupata watoto ni kama tu kupanda mchongoma. Eleza. (alama 2)
5. Pendekeza njia za kusuluhisha tatizo la ulevi kwa vijana (alama 3)
6. Eleza maana ya msamiati ufuatao kama ulivyotumika kifunguni (alama 3)
7. Mihimili
8. Asasi
9. Pigia debe
10. Pombe haramu ipigwe marufuku

2. UFUPISHO (alama 20)

**Soma kifungu kisha ujibu maswali yanayofuata**

Nimekaa na kutafakari kwa kipindi kirefu, juu ya mabilioni ya pesa ambayo yametengewa na serikali ili kudhamini miradi ya maendeleo ya wanawake. Kina mama au wanawake wengi wanafikiri na kusema kwamba fedha hizo zimewawezesha kuwaondoa katika lindi la unyanyasaji kutoka kwa waume zao, kwani kila mmoja anamheshimu mwenzake kwa sababu ya kipato alicho nacho. Wengi wameweza kuanza biashara ndogondogo ambazo huwaletea angaa kipato kidogo.

Ukweli ni kwamba fedha hizi zimesaidia kuwatoa wanawake wengi katika unyanyasaji, kwani wengi wanaweza kuanzisha kazi za ujasiriamali na hata kuendesha shughuli mbalimbali za maendeleo.

Kutokana na mafanikio haya, wabunge waliopitisha hoja bungeni ya kuanzisha mpango huu wa kuwakwamua wanawake kimaendeleo wanafaa kupongezwa. Mafanikio haya yamewafanya akina mama kujikimu kimaisha na hivyo kutowategemea wanaume katika kila jambo.

Ukitaka kujua ukweli kuhusu hili, nenda kwenye masoko utaona akina mama jinsi wanavyohangaika na biashara zao. Kwa hivyo, ujasiriamali huendelezwa na akina mama zaidi na hivyo wanapaswa katika kila hali na mali.

Akina mama pia wanafaa kupongezwa kwani wameamua kujitosa kukopa pesa kwenye taasisi mbalimbali za fedha. Fedha hizo kwa kiwango kikubwa zimewainua kutoka uliokirithi hadi katika maisha ya heshima. Wale ambao hawajaribu kuchukua mikopo, ni muhimu wafanye hivyo ili wajikimu kimaisha.

Maisha ya sasa ni magumu, hivyo yanahitaji kusaidiana kwa kila hali na mali. Wanaume kwa wanawake ni vyema wachange bia ili wazumbue riziki. Ushirikiano utarahisisha maisha yao.

Hata hivyo, sio tu akina mama hao wameondokewa na unyanyasajiwaliokuwa wakiupata ndani ya nyumba zao, toka kwa kina baba, bali hata masuala ya mrundikano wa kesi za kugombea ardhi kwa akina mama, zimepungua. Sababu ni kwamba akina mama wengi wameweza kujitafutia ardhi wenyewe kwa fedha walizo nazo.

Ukweli ni kwamba hali imebadilika. Kinyume na hapo awli ambapo majumba ya kifahari na mashangingi yalikuwa hifadhi ya wanaume, siku hizi wanawake wanamiliki hayo yote.

1. Ukizingatia aya nne za mwanzo, eleza hoja muhimu kwa maneno kati ya (55-60) (alama 7)

Nakala chafu

Nakala safi

1. Bila ya kubadili ujumbe wa mwandishi, fupisha aya tatu za mwisho. (maneno kati ya 45-50) (alama 5)

Nakala chafu

Nakala safi

3. MATUMIZI YA LUGHA (ALAMA 40)

1. Taja sauti yenye sifa zifuatazo
2. Chini-kati midomo hutandazika (alama 1)
3. Kikwamizo sighuna cha menoni (alama 1)
4. Andika anayoitwa mtendaji wa vitendo hivi (alama 3)
5. Cheka
6. Gomba
7. Kaa
8. Bainisha mofimu zinazounda neon ‘halijasahaulika’. (alama 3)
9. Nomino zifuatazo ziko katika ngeli gani
10. Makamasi
11. Boga
12. Andika sentensi ifuatayo kwa kufuata maagizo uliyopewa mabanoni (alama 2)

Nguo hizo zilifuliwa na mtwana (Anza kwa: Mtwana na utumie kiashiria kisisitizi cha mbali kidogo)

1. Tunga sentensi sahihi ukitumia vitenzi vifuatavyo katika kauli uliyopewa
2. – la (tendasha)
3. Fumba (tendata)
4. Andika sentensi ifuatayo katika wakati uliopita hali timilifu

Seremala huwajengea watu nyumba (alama 2)

1. I) taja matumizi yoyote ya alama ya mtajo (alama 1)

ii)Dhihirisha matumizi hayo katika sentensi (alama 1)

1. Hii ni sentensi ya aina gani

Hamisi na Halima anaenda sokoni sasa hivi. (alama 1)

1. Onyesha yambwa na chagizo katika sentensi ifuatayo (alama 3)

Kasavuli aliandikiwa barua na Amina kwa kalamu

1. Kanusha katika hali ya wingi (alama 3)

Dole lilikatwa kwa jisu

1. Tumia neno ‘kimya’ katika sentensi kama:
2. Kielezi (alama 1)
3. Nomino
4. Geuza sentensi hii iwe katika usemi halisi (alama 2)

Mtoto alisema kuwa angewatembelea kwao mwezi ambao ungefuata (alama 2)

1. Fafanua matumizi ya ‘JI’ katika sentensi zifuatazo (alama 2)
2. Picha hili lilichorwa na mchoraji Yule
3. Najisomea
4. Tumia ‘o’ rejeshi tamati. (alama 2)

Wanafunzi ambao walipita mtihani ni wale ambao walisoma kwa bidii

1. Andika kinyume cha sentensi (alama 2)

Mama ameombwa aanike mtama

1. Changanua sentensi ifuatayo kwa njia ya mchoro wa mishale. (alama 4)

Mwambe ule uliokatwa jana utakauka haraka

1. Badilisha kiambishi awali cha ngeli kiwe kiambishi cha kati (alama 1)

**ISIMU JAMII (alama 10)**

1. Eleza maana ya viziada lugha (alama 1)
2. Fafanua sababu zozote NNE zinazomfanya mzungumzaji kutukia viziada lugha. (alama 4)

C) Mazingira yanapobadilika lugha huhitaji kupanuliwa ili kukidhi haja ya mawasiliano. Fafanua njia zozote tano za kupanua msamiati wa lugha ya Kiswahili (alama 5)